**EELNÕU 2023/218**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

MÄÄRUS

### 28. detsember 2023 nr

Viljandi Linnavolikogu 25.05.2017 määruse nr 115

„Linnavolikogu tööst osavõtu eest makstava tasu suurus

ja maksmise kord“ muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 22 alusel.

1. Muuta Viljandi Linnavolikogu 25.05.2017 määruse nr 115 „Linnavolikogu tööst osavõtu eest makstava tasu suurus ja maksmise kord“ (edaspidi määrus) §-i 2 lõiget 1 ja sõnastada see järgmiselt:

„(1) Linnavolikogu liikmele, välja arvatud linnavolikogu esimees, linnavolikogu aseesimees, linnavolikogu saadikurühma juht, linnavolikogu alatise ja ajutise komisjoni esimees, makstakse igakuist tasu linnavolikogu istungist osavõtu eest 50 eurot.“

§ 2. Muuta määruse §-i 2 lõiget 4 ja sõnastada see järgmiselt:

„(4) Linnavolikogu alatise komisjoni esimehele või tema ettepanekul vastava linnavolikogu alatise komisjoni aseesimehele või liikmele ning linnavolikogu ajutise komisjoni esimehele makstakse igakuist tasu 200 eurot.“

§ 3. Muuta määruse §-i 2 lõiget 6 ja sõnastada see järgmiselt:

„(6) Linnavolikogu saadikurühma esimehele makstakse saadikurühma töö korraldamise ja tema käsutuses olevate finantside sihtotstarbelise kasutamise eest tasu 200 eurot kuus.“

§ 4. Määrus jõustub kolmandal päeval pärast avaldamist Riigi Teatajas ning seda rakendatakse alates 01.01.2024.

(allkirjastatud digitaalselt)

Helmen Kütt

linnavolikogu esimees

# Koostaja(d): Ene Rink

**Esitatud:** 11.12.2023

**Esitaja:** Viljandi Linnavalitsus **Ettekandja:** Helmen Kütt

**Lk arv:** 2

**Hääletamine:** poolthäälteenamus

Seletuskiri

**Viljandi Linnavolikogu 25.05.2017 määruse nr 115**

**„Linnavolikogu tööst osavõtu eest makstava tasu suurus**

**ja maksmise kord“ muutmine**

Eelnõu eesmärk on vähendada volikogu liikmete, saadikurühmade esimeeste ja komisjonide esimeeste tasu suurust.

Kohaliku omavalitsuse korralduse seaduse § 22 lõike 1 punkti 22 alusel on volikogu ainupädevuses volikogu liikmetele volikogu tööst osavõtu eest tasu ja volikogu ülesannete täitmisel tehtud kulutuste eest hüvituse suuruse ja maksmise korra kehtestamine.

2024.aastal Viljandi linnas eelarvelisi vahendeid napib ning seetõttu vähendatakse volikogu liikmete, saadikurühmade esimeeste ja komisjonide esimeeste tasu suurust.

Kokku hoitakse ligi 10 500 eurot aastas.

(allkirjastatud digitaalselt)

Ene Rink

linnasekretär